Birgit Cold

Birgit Cold (født 8. april 1936 i København, død 16. desember 2022 i Trondheim) var en dansk-norsk arkitekt som var professor emerita ved Norges teknisk-naturvitenskapelige universitet (NTNU) i Trondheim. Hun var født i Danmark og vokste opp der, men flyttet til Trondheim i 1964 og ble senere norsk statsborger.Hun ble uteksaminert som arkitekt fra Kunstakademiets Arkitektskole i København i 1961. Senere arbeidet hun som forsker, pedagog og praktiserende arkitekt, med mange verv og forskeroppdrag. Hun hadde forskeropphold ved ulike universiteter. Som partner i arkitektkontoret Brantenberg, Cold og Hiorthøy var hun med på å vinne flere priser for sin arkitektur. Hun utmerket seg også som skissetegner.
Fra 2007 hadde hun Statens stipend for eldre kunstnere.
Hun var gift med den norske arkitekten Tore Brantenberg (1934-2009). Den danske arkitekten Christian Cold er hennes nevø.

Arkitekturen – de byggede omgivelsene – betyr svært mye for menneskenes livskvalitet. Derfor må arkitekturen gi noe til hele mennesket, den må vekke både sanser, intellekt og sosiale følelser og stimulere til handling.


== Yrkesliv ==

I løpet av studietiden ved Kunstakademiets Arkitektskole hadde Cold praksis hos den svenske arkitekten Hans Åkerblad og de danske arkitektene Jørgen Juel Møller og Poul Kjærgaard. Etter at hun var uteksaminert, arbeidet hun en tid hos den danske arkitekten og designeren Verner Panton.


=== Praktiserende arkitekt ===
I 1964 etablerte hun privat praksis sammen med sin mann, Tore Brantenberg, og Edvard Hiorthøy i Trondheim. Arkitektkontoret het Brantenberg, Brantenberg og Hiorthøy (BBH). På tidlig 1980-tall tok hun tilbake sitt pikenavn, Cold, og kontoret skiftet navn til Brantenberg, Cold og Hiorthøy (BCH). I dette samarbeidet medvirket hun på prosjekter som Risvollan i Trondheim, Haugtussa i Stavanger og Brattbakken i Kristiansand. 
I løpet av de førti årene kontoret eksisterte, deltok de i flere arkitektkonkurranser og fikk både premier, innkjøp og såkalt hederlig omtale. 

Noen konkurranser BBH/BCH deltok i1967 – Ibsenhuset, Skien (innkjøp)
1967 – Risvollan borettslag med 1158 boliger, Trondheim (førstepremie)
1968 – Fleksible boligstrukturer (innkjøp)
1968 – Stridsklev boligområde, Porsgrunn (innkjøp)
1969 – Haugtussa borettslag, Tjensvoll, Stavanger (andrepremie)
1970/-71 – Ambjørnrød/Krabberødområdene, reguleringsplan (andrepremie)
1980/-81 – 80-årenes bolig og boform (omtale)
1982 – Slettaelva boligområde, Tromsø (innkjøp)
1986 – Bydelen Nedre Elvehavn, Trondheim (delt fjerdepremie)
1993 – Trondheim havn: Byen søker vannet (innkjøp)Den siste konkurransen de deltok i, var om utformingen av Torvet i Trondheim i 2004. Den gangen ble de ikke premiert.
I 1975 ble Brantenberg, Brantenberg og Hiorthøy tildelt Selskabet for Trondhjems Bys Vels arkitektpris for prosjektet Bakklandet barnehage i Trondheim. Dette var en total rehabilitering og ombygging av et eldre bolighus. 
I 1980/1981 var Birgit Cold med i gruppen som tegnet forsøkshuset Skiboli. Gruppens prosjekt vant en intern konkurranse ved Arkitektavdelingen på NTH. Bygningen ble først oppført, i full målestokk, som en eksperimentell bolig på utstillingen Bygg '81 i Trondheim. I 1985 ble den oppført i en noe endret form, nå som hus for møter, workshops og sosiale sammenkomster for Arkitektavdelingen, på NTHs campus Gløshaugen i samme by.


=== Pedagog og forsker ===

Da Cold flyttet til Trondheim i 1964, ble hun ansatt som vitenskapelig assistent ved daværende Institutt for byggekunst på NTH, nå Institutt for byggekunst, prosjektering og forvaltning, NTNU. Senere avanserte hun til amanuensis ved dette instituttet - og etterhvert til professor (1986), en stilling hun hadde til 2006, da hun ble professor emerita. I perioden 1983–1986 var hun prodekan ved arkitektavdelingen, og i perioden 1986–1989 var hun dekan. 
I løpet av sin tid ved NTH/NTNU, hadde hun engasjementer ved flere universiteter i utlandet, både som sensor for arkitektstudenter og som opponent ved doktorgrader innen arkitektur, design og beslektede fag. Hun hadde forskeropphold ved Surrey University, Guildford; Oxford Brookes University og Arkitektavdelingen ved Lunds universitet. 
Hun forsket blant annet på skolemiljø, nye boligformer, omgivelsesestetikk, arkitekturevaluering, forskningsmiljøers kvalitet, estetikk og helse - og frihåndsskissen som mål og middel. I tilknytning til forskningen skrev hun flere bøker og artikler. 


== Verv og medlemskap ==
Cold hadde mange verv gjennom sin karriere, på flere nivåer ved NTNU; som jurymedlem ved arkitektkonkurranser; som styre- og rådsmedlem ved ulike kultur- og forskningsinstitusjoner og ved evaluering av forsknings- og utdanningsinstitusjoner.

Noen av vervene er listet opp nedenforProdekan (1983–1986) og dekan (1986–1986), Arkitektavdelingen, NTH
Styremedlem, Fakultet for arkitektur og billedkunst, NTNU 1999–2001
Rådsmedlem, Rådet for samfunnsvitenskapelig forskning, 1982–1984
Medlem av Norges Tekniske Vitenskapsakademi fra 1988. Styremedlem 1989–1996
Medlem av Det Kongelige Norske Videnskabers Selskab fra 2008
President i Nordisk forening for arkitekturforskning, 1995–1997; medlem/varamedlem av styret 1997–2009
Styremedlem i European Association for Architectural Education (EAAE), 1985–1991
Styremedlem i Norges byggforskningsinstitutt, 1987–1993
Styremedlem i Senter for teknologi og menneskelige verdier, UiO, 1988–1998
Medlem i Byggforskningsrådets vetenskapliga nämnd, Sverige, 1992–1997
Deltok i evaluering av Center for byrumsforskning ved Kunstakademiets arkitektskole, København, 2006
Medlem av redaksjonskomiteen for tidsskriftet Nordisk Arkitekturforskning, 2007–2009


== Skissen som samtale ==
Skissen er fascinerende fordi den er et umiddelbart, visuelt uttrykk for en idé, forestilling, opplevelse eller situasjon. Den inneholder en helhetlig informasjon, samtidig som den utfordrer iakttageren til å bruke sin egen innlevelse og erfaring

Både i studietiden og gjennom hele karrieren brukte Cold frihåndsskisser som en øvelse i å se strukturer og detaljer; for å formidle tanker og ideer – og for å gjenskape følelser og stemninger. Hun vektla også skissens betydning i sin undervisning av arkitektstudenter.I 2008 utga Tapir hennes bok Skissen som samtale, der hun viste mange eksempler på sine skisser. Selv kalte hun boken en inspirasjonsbok for arkitektur- og kunststudenter. I forbindelse med utgivelsen var flere av skissene utstilt på NTNU og i Trondhjems Kunstforening.


== Bibliografi (utvalg) ==
Her er det godt å være. Om estetikk i omgivelsene. Trondheim: Tapir, 2010. ISBN 9788251926003
Skissen som samtale. Trondheim: Tapir, 2008. ISBN 9788251922920
Skolemiljø – fire fortellinger. Oslo: Kommuneforlaget, 2002. ISBN 8244609109
Aesthetics, Well-Being and Health. Essays within Architecture and Environmental Aesthetics. Farnham: Ashgate, 2001. ISBN 0754618560
Skoleanlegg –forbedring og fornyelse. (medforfatter) Karin Buvik (red.). Oslo: Kommuneforlaget, 1995. ISBN 8244601345
Nye boligformer. (medforfatter) Trondheim: Tapir, 1984. ISBN 8251906377
Et bedre skolemiljø. Trondheim: Tapir, 1980. ISBN 8251903823


== Referanser og fotnoter ==


== Kilder ==
Almaas, Ingerid Helsing «Bystruktur og kulturens synlighet». I: Byggekunst, 2004 nr 3, s. 38–39
Caspersen, Ove (1988)«Arkitekt med perspektiv». I: Gemini, årg. 2, nr. 3 , s. 17
Hoel, Ole Jacob «Skissene er hennes hukommelse» I: Adresseavisen (Kultur), 9. september 2008 Besøkt 3. september 2013
Lippestad, Jenny «Arkitektur og livskvalitet» .I: Aftenposten, 7. juni 1986, s. 26
Mollan, Aud «Folk». I: Adresseavisen del 1, 08. april 2011 s. 34
NN (1993) «The Scientific Advisory Board». I: Newsletter of Swedish Building Research, 1998, nr. 4, s. 1–2
Nordberg, S. N. «Norges eneste professor i byggekunst: Kjemper mot forfall i vår byggeskikk». I: Aftenposten, 7. april 1986, s. 14
Røine, J. E. (2011) «– ikke glem estetikken». I: Forvaltning, drift, vedlikehold : FDV, 2011, nr. 1, s. 22–23
Ødegården, O. (2008) «Den tegnende arkitekten». I: Arkitektnytt, 2008, nr.9, s.50–51


== Eksterne lenker ==
(en) Birgit Cold – kategori av bilder, video eller lyd på Commons 
(no) Publikasjoner av Birgit Cold i BIBSYS
(no) Publikasjoner av Birgit Cold i forskningsdokumentasjonssystemet CRIStinPrivararkivet Arkitektkontoret Brantenberg, Cold og Hiorthøi finnes ved NTNU Universitetsbiblioteket